CELEX: 32022R0980
Language: lv
Date: 2022-06-23 00:00:00
Title: Komisijas Īstenošanas regula (ES) 2022/980 (2022. gada 23. jūnijs), ar ko Īstenošanas regulu (ES) Nr. 75/2013 groza attiecībā uz papildu ievedmuitas nodokļiem cukura nozarē

24.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 167/91
               
            
         KOMISIJAS ĪSTENOŠANAS REGULA (ES) 2022/980
         (2022. gada 23. jūnijs),
         ar ko Īstenošanas regulu (ES) Nr. 75/2013 groza attiecībā uz papildu ievedmuitas nodokļiem cukura nozarē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 182. panta 4. punktu,
         tā kā:
         
                     (1)
                  
                  
                     Ar Komisijas Regulas (EK) Nr. 951/2006 (2) 36. pantu dažiem cukura nozares produktiem paredzēti papildu ievedmuitas nodokļi.
                  
               
                     (2)
                  
                  
                     Ņemot vērā tobrīd valdošos tirgus apstākļus un prognozes, Komisijas Īstenošanas regulā (ES) Nr. 75/2013 (3) bija paredzēts, ka vairākiem cukura produktiem papildu ievedmuitas nodokļus līdz 2015. gada 30. septembrim nepiemēro. Tā kā pēc minētā datuma dominējošie tirgus apstākļi būtiski nemainījās, ar Komisijas Īstenošanas regulu (ES) Nr. 1278/2014 (4) minētais laikposms tika pagarināts līdz 2017. gada 30. septembrim, un ar Komisijas Īstenošanas regulu (ES) 2017/1409 (5) to vēlreiz pagarināja līdz 2022. gada 30. septembrim.
                  
               
                     (3)
                  
                  
                     Saskaņā ar Regulas (ES) Nr. 1308/2013 182. panta 2. punktu papildu ievedmuitu neuzliek, ja attiecīgais imports nevarētu radīt traucējumus Savienības tirgū vai ja, ņemot vērā paredzēto mērķi, ievedmuitas piemērošanai varētu būt nesamērīga ietekme. Ņemot vērā pasaules un Savienības cukura tirgu pamatelementus, cukura produktu imports, kam piemēro kopējā muitas tarifā paredzēto ievedmuitas nodokli, visticamāk, Savienības tirgū traucējumus neradīs. Līdz ar to, ja tirgus situācija būtiski nemainīsies, šim importam papildu ievedmuita nebūtu jāpiemēro.
                  
               
                     (4)
                  
                  
                     Tāpēc būtu jāpagarina Īstenošanas regulas (ES) Nr. 75/2013 1. pantā paredzētais laikposms, kurā vairākiem cukura produktiem papildu ievedmuitas nodokļus nepiemēro.
                  
               
                     (5)
                  
                  
                     Tādēļ Īstenošanas regula (ES) Nr. 75/2013 būtu attiecīgi jāgroza.
                  
               
                     (6)
                  
                  
                     Juridiskās noteiktības labad šī regula būtu jāpiemēro no nākamās dienas pēc Īstenošanas regulas (ES) Nr. 75/2013 1. pantā paredzētā laikposma beigām.
                  
               
                     (7)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 75/2013 1. pantā datumu “2022. gada 30. septembrim” aizstāj ar datumu “2027. gada 30. septembrim”.
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. oktobra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 23. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  Komisijas Regula (EK) Nr. 951/2006 (2006. gada 30. jūnijs), ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (OV L 178, 1.7.2006., 24. lpp.).
         
            (3)  Komisijas Īstenošanas regula (ES) Nr. 75/2013 (2013. gada 25. janvāris), ar kuru pieļauj atkāpi no Regulas (EK) Nr. 951/2006 attiecībā uz reprezentatīvās cenas un papildu ievedmuitas nodokļu piemērošanu dažiem cukura nozares produktiem un ar kuru atceļ Īstenošanas regulu (ES) Nr. 892/2012, ar ko nosaka reprezentatīvās cenas un papildu ievedmuitas nodokļus dažiem cukura nozares produktiem 2012./2013. tirdzniecības gadā (OV L 26, 26.1.2013., 19. lpp.).
         
            (4)  Komisijas Īstenošanas regula (ES) Nr. 1278/2014 (2014. gada 1. decembris), ar ko groza Regulu (EK) Nr. 967/2006, (EK) Nr. 828/2009, (EK) Nr. 891/2009 un Īstenošanas regulu (ES) Nr. 75/2013 (OV L 346, 2.12.2014., 26. lpp.).
         
            (5)  Komisijas Īstenošanas regula (ES) 2017/1409 (2017. gada 1. augusts), ar ko Īstenošanas regulu (ES) Nr. 75/2013 un Regulu (EK) Nr. 951/2006 groza attiecībā uz papildu ievedmuitas nodokļiem cukura nozarē un attiecībā uz izoglikozes un dažu sīrupu saharozes satura aprēķināšanu (OV L 201, 2.8.2017., 21. lpp.).